весели истории за Крадци
Дълги месеци крадец оглеждал един апартамент, но никой не влизал, нито излизал от него. Решил се крадецът, разбил бравата и влезъл вътре. Точно прекрачил входната врата и чул странен глас: 
 - Аз те виждам и Исус те гледа! - изрекъл гласът. 
 Сепнал се крадецът, запрепускало сърцето му, огледал се от всички страни, но нищо не се виждало. 
 - Сторило ми се е - помислил си той и продължил навътре в жилището. Точно направил няколко крачки и пак чул гласа: 
 - Аз те виждам и Исус те гледа! 
 Изплашил се крадецът, но продължил. Когато се озовал в хола видял един папагал в клетка: 
 - Ти ли плямпаш бе! - попитал крадецът. 
 - Аз! - отвърнал папагала. 
 - Ами как ти е името? 
 - Йеремия. 
 - Ами това е много тъпо име за папагал - казал крадецът. 
 - Ами то и Исус е тъпо име за питбул, ама я виж как те гледа!